CELEX: 32012D0246
Language: mt
Date: 2012-05-02 00:00:00
Title: 2012/246/UE: Deċiżjoni ta’ Implimentazzjoni tal-Kummissjoni tat- 2 ta’ Mejju 2012 li temenda d-Deċiżjoni 2011/207/UE li tistabbilixxi programm speċifiku ta’ kontroll u spezzjoni marbut mal-irkupru tat-tonn fil-Lvant tal-Atlantiku u fil-Mediterran (notifikata bid-dokument numru C(2012) 2800)

8.5.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 121/25
               
            DEĊIŻJONI TA’ IMPLIMENTAZZJONI TAL-KUMMISSJONI
      tat-2 ta’ Mejju 2012
      li temenda d-Deċiżjoni 2011/207/UE li tistabbilixxi programm speċifiku ta’ kontroll u spezzjoni marbut mal-irkupru tat-tonn fil-Lvant tal-Atlantiku u fil-Mediterran
      (notifikata bid-dokument numru C(2012) 2800)
      (2012/246/UE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KE) Nru 1224/2009 tal-20 ta’ Novembru 2009 li jistabbilixxi sistema Komunitarja ta’ kontroll għall-iżgurar tal-konformità mar-regoli ta’ Politika Komuni tas-Sajd (1), u partikolarment l-Artikolu 95 tiegħu,
      Billi:
      
                  (1)
               
               
                  Il-Kummissjoni Internazzjonali għall-Konservazzjoni tat-Tonn tal-Atlantiku (ICCAT) fl-2006 adottat pjan multiannwali ta’ rkupru għat-tonn fil-Lvant tal-Atlantiku u fil-Mediterran. L-ICCAT emendat il-pjan multiannwali ta’ rkupru matul il-Laqgħa Annwali tal-2008. Il-pjan emendat kien traspost fil-liġi tal-Unjoni permezz tar-Regolament tal-Kunsill (KE) Nru 302/2009 tas-6 ta’ April 2009 li jistabbilixxi pjan multiannwali għall-irkupru tat-tonn fil-Lvant tal-Atlantiku u fil-Mediterran (2). Il-pjan kien emendat aktar u approvat uffiċjalment fil-Laqgħa Annwali tal-ICCAT tal-2010 permezz tar-Rakkomandazzjoni 10-04 tal-ICCAT (3).
               
            
                  (2)
               
               
                  Sabiex tiġi żgurata l-implimentazzjoni b’suċċess tal-pjan multiannwali ta’ rkupru emendat, id-Deċiżjoni tal-Kummissjoni 2009/296/KE (4) stabbiliet programm speċifiku ta’ kontroll u spezzjoni li jkopri perjodu ta’ sentejn, mill-15 ta’ Marzu 2009 sal-15 ta’ Marzu 2011.
               
            
                  (3)
               
               
                  Il-programm speċifiku ta’ kontroll u spezzjoni relatat mal-irkupru tat-tonn fil-Lvant tal-Atlantiku u l-Mediterran, kif stabbilit mid-Deċiżjoni tal-Kummissjoni 2011/207/UE (5), kien adottat bil-ħsieb li tkun żgurata l-kontinwità tal-programm stabbilit mid-Deċiżjoni 2009/296/KE u li jiġu implimentati b’mod immedjat ċerti dispożizzjonijiet tar-Rakkomandazzjoni 10-04 tal-ICCAT, b’mod partikolari dawk dwar il-preżentazzjoni bikrija ta’ pjanijiet meħtieġa ta’ sajd u spezzjoni. Id-Deċiżjoni 2011/207/UE tkopri l-perjodu mill-15 ta’ Marzu 2011 sal-15 ta’ Marzu 2014.
               
            
                  (4)
               
               
                  Fid-dawl tad-diskussjonijiet fl-ICCAT fil-Laqgħa Annwali tal-2011 u bil-ħsieb li jiġu implimentati bis-sħiħ id-dispożizzjonijiet meħtieġa mill-ICCAT, huwa xieraq li jiġu implimentati r-rekwiżiti dwar it-teħid ta’ kampjuni u l-operazzjonijiet pilota stipulati fil-paragrafu 87 tar-Rakkomandazzjoni 10-04 tal-ICCAT li jistabblixxu pjan multiannwali ta’ rkupru għat-tonn fil-Lvant tal-Atlantiku u l-Mediterran.
               
            
                  (5)
               
               
                  Huwa xieraq ukoll li ċerti referenzi li kienu jeżistu fid-Deċiżjoni 2011/207/UE li ma għadhomx jgħoddu jew li mhumiex korretti jiġu aġġornati u korretti.
               
            
                  (6)
               
               
                  Id-Deċiżjoni 2011/207/UE għandha għaldaqstant tiġi emendata skont dan.
               
            
                  (7)
               
               
                  Il-miżuri stabbiliti f’din id-Deċiżjoni huma skont l-opinjoni tal-Kumitat għas-Sajd u l-Akkwakultura,
               
            ADOTTAT DIN ID-DEĊIŻJONI:
      Artikolu 1
      Id-Deċiżjoni 2011/207/UE hija emendata kif ġej:
      
                  1.
               
               
                  It-Titolu għandu jinbidel b’dan li ġej:
                  “Deċiżjoni ta’ Implimentazzjoni tal-Kummissjoni tad-29 ta’ Marzu 2011 li tistabbilixxi programm speċifiku ta’ kontroll u spezzjoni marbut mal-irkupru tat-tonn fil-Lvant tal-Atlantiku u fil-Mediterran”
               
            
                  2.
               
               
                  Fl-Artikolu 3, il-punt 2 għandu jinbidel b’dan li ġej:
                  
                              “2.
                           
                           
                              l-operazzjonijiet kollha tal-qbid, il-ħatt l-art, it-trasferimenti, it-trażbordi u t-tqegħid fil-gaġeġ, inklużi l-programmi tat-teħid tal-kampjuni u l-istudji pilota;”
                           
                        
            
                  3.
               
               
                  Fl-Artikolu 4, għandhom jiżdiedu l-paragrafi 9 u 10 li ġejjin:
                  
                              “9.
                           
                           
                              l-implimentazzjoni ta’ studji pilota dwar kif jista’ jkun hemm stima aħjar tal-għadd u l-piż tat-tonn fil-mument tal-qabda;
                           
                        
                              10.
                           
                           
                              l-implimentazzjoni ta’ programmi tat-teħid tal-kampjuni u/jew programmi alternattivi fil-ħin tat-tqegħid fil-gaġeġ sabiex jitjiebu l-istimi tal-għadd u tal-piż tal-ħut fil-gaġeġ.”
                           
                        
            
                  4.
               
               
                  Fl-Artikolu 9 il-paragrafu 1 għandu jinbidel b’dan li ġej:
                  “1.   Stat Membru li jkun beħsiebu jwettaq sorveljanza u jispezzjona bastimenti tas-sajd fl-ilmijiet taħt il-ġuriżdizzjoni ta’ Stat Membru ieħor fil-qafas ta’ Pjan ta’ Użu Konġunt, għandu jinnotifika l-intenzjonijiet tiegħu lill-punt ta’ kuntatt tal-Istat Membru kostali kkonċernat, kif imsemmi fl-Artikolu 80, il-punt 5 tar-Regolament tal-Kummissjoni (UE) Nru 1224/2009 u lill-Aġenzija Ewropea għall-Kontroll tas-Sajd (EFCA).”
               
            
                  5.
               
               
                  L-Artikolu 10 għandu jinbidel b’dan li ġej:
                  “Artikolu 10
                  Informazzjoni dwar ksur
                  L-Istati Membri li l-uffiċjali tagħhom jindividwaw kwalunkwe ksur waqt spezzjoni tal-attivitajiet elenkati fl-Artikolu 3, għandhom jinfurmaw mingħajr dewmien lill-Kummissjoni bid-data tal-ispezzjoni u d-dettalji tal-ksur.”
               
            
                  6.
               
               
                  Fl-Artikolu 14, il-kliem “Aġenzija Komunitarja għall-Kontroll tas-Sajd (CFCA)” għandu jinbidel bil-kliem “l-ECFA”.
               
            
                  7.
               
               
                  L-Artikolu 15 għandu jiġi emendat kif ġej:
                  
                              (a)
                           
                           
                              fil-paragrafu 1, il-kliem “lis-CFCA” għandu jinbidel bil-kliem “lill-ECFA”.
                           
                        
                              (b)
                           
                           
                              fil-paragrafu 3, is-sentenza tal-introduzzjoni għandha tinbidel b’dan li ġej:
                              “(3)   Dan ir-rapport għandu jinkludi l-informazzjoni li ġejja, skont it-tabella stabbilita fl-Anness IV:”
                           
                        
            
                  8.
               
               
                  L-Annessi I u II għandhom jinbidlu bit-test fl-Anness ta’ din id-Deċiżjoni.
               
            Artikolu 2
      Din id-Deċiżjoni hija indirizzata lill-Istati Membri.
      
         Magħmul fi Brussell, it-2 ta’ Mejju 2012.
         
            
               Għall-Kummissjoni
            
            Maria DAMANAKI
            
               Membru tal-Kummissjoni
            
         
      
      
         (1)  ĠU L 343, 22.12.2009, p. 1.
      
         (2)  ĠU L 96, 15.4.2009, p. 1.
      
         (3)  Ir-Rakkomandazzjoni tal-ICCAT li temenda r-Rakkomandazzjoni tal-ICCAT biex tistabbilixxi pjan multiannwali ta’ rkupru għat-tonn fil-Lvant tal-Atlantiku u l-Mediterran.
      
         (4)  ĠU L 80, 26.3.2009, p. 18.
      
         (5)  ĠU L 87, 2.4.2011, p. 9.
      
         ANNESS
         “
               ANNESS I
               
                  PUNTI TA’ REFERENZA
               
               Il-punti ta’ referenza stabbiliti f’dan l-Anness għandhom ikunu implimentati sabiex b’mod partikolari jkun żgurat:
               
                           (a)
                        
                        
                           il-monitoraġġ sħiħ tal-operazzjonijiet ta’ tqegħid fil-gaġeġ li jsir fl-ilmijiet tal-Unjoni;
                        
                     
                           (b)
                        
                        
                           il-monitoraġġ sħiħ tal-operazzjonijiet ta’ trasferiment;
                        
                     
                           (c)
                        
                        
                           il-monitoraġġ sħiħ tal-operazzjonijiet konġunti tas-sajd;
                        
                     
                           (d)
                        
                        
                           il-kontroll tad-dokumenti kollha meħtieġa mil-leġiżlazzjoni applikabbli għat-tonn, b’mod partikolari li tkun ivverifikata l-affidabbiltà tal-informazzjoni rreġistrata;
                        
                     
                           Post tal-ispezzjoni
                        
                        
                           Punt ta’ referenza
                        
                     
                           L-operazzjonijiet ta’ tqegħid fil-gaġeġ
                        
                        
                           Kull operazzjoni ta’ tqegħid fil-gaġeġ ġewwa razzett għandha tkun awtorizzata mill-Istat(i) Membru/i tal-bandiera tal-bastiment(i) tal-qbid u/jew tan-nases għat-tonn fejn hu xieraq fi żmien 48 siegħa wara l-preżentazzjoni tal-informazzjoni meħtieġa għall-operazzjoni ta’ tqegħid fil-gaġeġ;
                           It-tqegħid kollu fil-gaġeġ għandu jkun akkumpanjat minn dokumentazzjoni preċiża, kompluta u vvalidata kif meħtieġ mill-ICCAT (inkluż kif previst fir-Rakkomandazzjoni 10-04 tal-ICCAT);
                           Kull operazzjoni ta’ tqegħid fil-gaġeġ għandha tiġi spezzjonata mill-awtoritajiet kompetenti tal-Istat Membru tar-razzett. L-ispezzjoni għandha tkopri l-operazzjoni sħiħa tat-tqegħid fil-gaġeġ;
                           Il-programmi tat-teħid tal-kampjuni dwar kif jista’ jkun hemm stima aħjar tal-għadd u l-piż tat-tonn għandhom jiġu implimentati fil-mument tat-tqegħid fil-gaġeġ.
                           L-operazzjonijiet kollha tat-tqegħid fil-gaġeġ għandhom jiġu mmonitorjati b’vidjokamera fl-ilma (kif previst fil-paragrafu 86 tar-Rakkomandazzjoni 10-04 tal-ICCAT);
                           Il-ħut għandu jitqiegħed fil-gaġeġ qabel il-31 ta’ Lulju sakemm l-Istat Membru tar-razzett ma jipprovdix raġunijiet validi inkluża dik ta’ force majeure, li għandhom jakkumpanjaw ir-rapport dwar it-tqegħid fil-gaġeġ meta dan jiġi ppreżentat.
                        
                     
                           L-operazzjonijiet tal-ħsad
                        
                        
                           L-operazzjonijiet tal-ħsad kollha għandhom ikunu akkumpanjati minn dokumentazzjoni preċiża, kompluta u vvalidata (inkluż kif previst fid-dispożizzjonijiet tar-Rakkomandazzjoni 10-04 tal-ICCAT);
                           Matul kull operazzjoni tal-ħsad minn gaġġa, għandu jkun preżenti osservatur reġjonali tal-ICCAT.
                        
                     
                           L-ispezzjoni fuq il-baħar
                        
                        
                           Punt ta’ referenza, li għandu jiġi stabbilit wara analiżi dettaljata tal-attività tas-sajd f’kull żona;
                           Il-punti ta’ referenza fuq il-baħar għandhom jirreferu għall-għadd ta’ jiem ta’ għassa fuq il-baħar kif ukoll għall-għadd ta’ jiem ta’ għassa b’indikazzjoni tal-istaġun tas-sajd u t-tip ta’ attività tas-sajd fil-mira.
                        
                     
                           L-operazzjonijiet ta’ trasferiment
                        
                        
                           Kull operazzjoni ta’ trasferiment għandha tkun ġiet awtorizzata minn qabel mill-Istati tal-bandiera abbażi ta’ notifika minn qabel ta’ trasferiment (kif previst fir-Rakkomandazzjoni 10-04 tal-ICCAT);
                           Kull operazzjoni ta’ trasferiment għandha tkun assenjata numru ta’ awtorizzazzjoni (kif previst fil-paragrafu 76 tar-Rakkomandazzjoni 10-04 tal-ICCAT);
                           Trasferiment għandu jkun awtorizzat fi żmien 48 siegħa wara l-preżentazzjoni tan-notifika minn qabel ta’ trasferiment (kif previst fil-paragrafu 76 tar-Rakkomandazzjoni 10-04 tal-ICCAT);
                           Dikjarazzjoni ta’ trasferiment tal-ICCAT għandha tintbagħat lill-Istat tal-bandiera fit-tmiem tal-operazzjoni ta’ trasferiment (kif previst fil-paragrafu 77 tar-Rakkomandazzjoni 10-04 tal-ICCAT);
                           L-operazzjonijiet kollha ta’ trasferiment għandhom jiġu rreġistrati fuq vidjokamera fl-ilma (kif previst fil-paragrafu 79 tar-Rakkomandazzjoni 10-04 tal-ICCAT).
                           L-istudji pilota dwar kif tista’ ssir stima aħjar kemm tal-għadd kif ukoll tal-piż tat-tonn għandhom jiġu implimentati fil-mument tal-qabda inkluż permezz tal-użu ta’ sistemi sterjoskopiċi.
                        
                     
                           It-trażbordi
                        
                        
                           Il-bastimenti kollha għandhom ikunu spezzjonati mal-wasla qabel jibdew l-operazzjonijiet ta’ trażbord, kif ukoll qabel it-tluq wara l-operazzjonijiet ta’ trażbord. Għandhom isiru verifiki aleatorji f’portijiet mhux magħżula;
                           Dikjarazzjoni ta’ trażbord għandha tintbagħat lill-Istati tal-bandiera mhux aktar tard minn 48 siegħa wara d-data tat-trażbord fil-port (kif previst fil-paragrafu 69 tar-Rakkomandazzjoni 10-04 tal-ICCAT).
                        
                     
                           L-operazzjonijiet konġunti tas-sajd
                        
                        
                           L-operazzjonijiet konġunti tas-sajd (JFO) kollha jridu jkunu ġew awtorizzati mill-Istati Membri tal-bandiera u mill-Kummissjoni li għandhom jibagħtu l-JFOs awtorizzati lill-ICCAT. Lista tal-JFOs awtorizzati se tiġi pubblikata fil-websajt tal-ICCAT.
                        
                     
                           Is-sorveljanza mill-ajru
                        
                        
                           Punt ta’ referenza flessibbli, li għandu jiġi stabbilit wara analiżi dettaljata tal-attività tas-sajd imwettqa f’kull żona, filwaqt li jitqiesu r-riżorsi disponibbli għall-użu mill-Istati Membri.
                        
                     
                           Il-ħatt l-art
                        
                        
                           Il-bastimenti kollha li jidħlu f’port magħżul bil-għan li jħottu t-tonn l-art għandhom jiġu spezzjonati; għandhom isiru verifiki aleatorji f’portijiet mhux magħżula;
                           L-awtorità kompetenti għandha tibgħat reġistrazzjoni tal-attivitajiet tal-ħatt l-art lill-awtorità tal-Istat Membru tal-bandiera tal-bastiment tas-sajd, fi żmien 48 siegħa wara li jkun intemm il-ħatt l-art (kif previst fil-paragrafu 68 tar-Rakkomandazzjoni 10-04 tal-ICCAT).
                        
                     
                           Il-kummerċjalizzazzjoni
                        
                        
                           Punt ta’ referenza flessibbli, li għandu jiġi stabbilit wara analiżi dettaljata tal-attività ta’ kummerċjalizzazzjoni li twettqet.
                        
                     
                           Is-sajd sportiv u rikreattiv
                        
                        
                           Punt ta’ referenza flessibbli, li għandu jiġi stabbilit wara analiżi dettaljata tal-attivitajiet tas-sajd sportiv u rikreattiv li twettqu.
                        
                     
                           In-nases
                        
                        
                           L-operazzjonijiet kollha bin-nases, inklużi t-trasferimenti u l-ħsad, għandhom ikunu spezzjonati u koperti minn osservaturi nazzjonali.
                        
                     
            
               ANNESS II
               
                  PROĊEDURI LI GĦANDHOM JIĠU SEGWITI MILL-UFFIĊJALI
               
               1.   Kompiti ta’ spezzjoni
               
               1.1.   Kompiti ġenerali ta’ spezzjoni
               
               Għandu jitħejja rapport ta’ spezzjoni għal kull kontroll u spezzjoni, fil-format stabbilit fil-Parti 2 ta’ dan l-Anness. L-uffiċjali għandhom, fi kwalunkwe każ, jivverifikaw u jniżżlu l-informazzjoni li ġejja fir-rapport tagħhom:
               
                           (1)
                        
                        
                           id-dettalji tal-identità tal-persuni responsabbli, kif ukoll dawk tal-bastiment, tal-persunal tar-razzett, eċċ. involuti fl-attivitajiet spezzjonati;
                        
                     
                           (2)
                        
                        
                           l-awtorizzazzjonijiet, il-liċenzji u l-awtorizzazzjoni tas-sajd;
                        
                     
                           (3)
                        
                        
                           id-dokumentazzjoni rilevanti dwar il-bastimenti, bħall-ġurnali ta’ abbord, id-dikjarazzjonijiet ta’ trasferiment u ta’ trażbord, id-dokumenti dwar il-qbid tat-tonn tal-ICCAT, iċ-ċertifikati tar-riesportazzjoni u dokumentazzjoni oħra eżaminati għall-finijiet ta’ kontroll u spezzjoni kif previst fir-Rakkomandazzjoni 10-04 tal-ICCAT;
                        
                     
                           (4)
                        
                        
                           osservazzjoni dettaljata tad-daqsijiet ta’ tonn maqbud, magħluq b’nases, ittrasferit, ittrażbordat, li jinħatt l-art, ittrasportat, imqiegħed f’gaġeġ, imrobbi, ipproċessat jew ikkummerċjalizzat fil-kuntest tal-konformità mad-dispożizzjonijiet tal-pjan ta’ rkupru. Fil-każ tat-tqegħid fil-gaġeġ, dan jinkludi l-kontroverifika bejn id-dikjarazzjoni dwar it-tqegħid fil-gaġeġ, ir-reġistrazzjonijiet bil-vidjo u r-riżultati tal-programmi tat-teħid tal-kampjuni u tal-istudji pilota.
                        
                     
                           (5)
                        
                        
                           il-perċentwali tal-qabdiet inċidentali tat-tonn li jinżammu abbord il-bastimenti li ma jkunux qegħdin jistadu b’mod attiv għat-tonn.
                        
                     L-informazzjoni dwar is-sejbiet rilevanti kollha mill-ispezzjoni fuq il-baħar, mis-sorveljanza mill-ajru, f’portijiet, nases, irziezet jew fi kwalunkwe impriza oħra kkonċernata għandha titniżżel fir-rapporti tal-ispezzjoni. Fil-każ ta’ spezzjoni fil-qafas tal-Iskema għal Spezzjoni Internazzjonali Konġunta tal-ICCAT, l-uffiċjal għandu jirreġistra l-ispezzjonijiet imwettqa u kwalunkwe ksur li jinduna bih fuq il-ġurnal ta’ abbord tal-bastiment.
               Dawk is-sejbiet għandhom jitqabblu mal-informazzjoni li titpoġġa għad-dispożizzjoni tal-uffiċjali minn awtoritajiet kompetenti oħra, inkluża informazzjoni mis-Sistema tal-Monitoraġġ tal-Bastiment (VMS), il-listi tal-bastimenti awtorizzati, ir-rapporti tal-osservaturi, ir-reġistrazzjonijiet bil-vidjo u d-dokumenti kollha relatati mal-attivitajiet tas-sajd.
               1.2.   Kompiti ta’ spezzjoni għas-sorveljanza mill-ajru
               
               L-uffiċjali għandhom jirrappurtaw dwar id-dejta ta’ sorveljanza għal finijiet ta’ kontroverifika, u b’mod partikolari għandhom jivverifikaw ilmiħ ta’ bastimenti tas-sajd mal-VMS u l-listi tal-bastimenti awtorizzati.
               L-uffiċjali għandhom ifittxu u jirrappurtaw dwar l-attivitajiet ta’ sajd Illegali, mhux Rapportati u mhux Regolati (IUU) u dwar l-użu ta’ inġenji tal-ajru jew ħelikopters tat-tiftix.
               Għandha tingħata attenzjoni partikolari għal żoni magħluqa, għall-perjodi tal-istaġuni tas-sajd u għall-attivitajiet tal-flotot li għalihom japplikaw xi derogi.
               1.3.   Kompiti ta’ spezzjoni fuq il-baħar
               
               1.3.1.   Kompiti ġenerali ta’ spezzjoni
               
               Meta jittella’ ħut mejjet abbord il-bastiment tal-qbid, inkella jkun preżenti fuq bastiment tal-ipproċessar jew tat-trasport, l-uffiċjali għandhom dejjem jivverifikaw il-kwantitajiet ta’ ħut miżmuma abbord u jqabbluhom mal-kwantitajiet irreġistrati fid-dokumentazzjoni rilevanti.
               Meta jkun qed jiġi ttrasferit ħut ħaj, l-uffiċjali għandhom jaraw li jidentifikaw il-mezzi użati mill-partijiet involuti biex jistmaw il-kwantitajiet ta’ tonn ħaj ittrasferit fir-rigward tar-riżultati ta’ studji pilota. L-uffiċjali għandhom jingħataw aċċess għall-kwantitajiet ittrasferiti u jivverifikawhom, kif osservat fir-reġistrazzjoni bil-vidjo.
               Se jsiru għadd ta’ spezzjonijiet ‘fuq il-post’ ġewwa l-gaġeġ tal-irmunkar minn spetturi bugħaddasa ta’ Stati Membru li se jivverifikaw li l-għadd u l-piż stmat maqbud u ttrasferiet jikkorrispondi ma’ dawk fid-dikjarazzjoni ta’ trasferiment tal-ICCAT abbord il-bastimenti tal-irmonk. L-uffiċjali għandhom jivverifikaw sistematikament:
               
                           (1)
                        
                        
                           li l-bastimenti tas-sajd huma awtorizzati joperaw (l-immarkar, l-identità, il-liċenzja, l-awtorizzazjoni tas-sajd u l-listi tal-ICCAT),
                        
                     
                           (2)
                        
                        
                           il-konformità mar-rekwiżiti tad-dokumentazzjoni tal-bastiment,
                        
                     
                           (3)
                        
                        
                           li l-bastimenti tas-sajd ikunu mgħammra b’Sistema tal-Monitoraġġ tal-Bastiment (VMS) li tkun operattiva u li jkunu rispettati r-rekwiżiti dwar il-komunikazzjoni VMS,
                        
                     
                           (4)
                        
                        
                           li l-bastimenti tas-sajd mhumiex joperaw f’żoni magħluqa u qed jirrispettaw l-għeluq tal-istaġun tas-sajd,
                        
                     
                           (5)
                        
                        
                           il-konformità mar-rekwiżiti tad-dokumentazzjoni tal-qbid,
                        
                     
                           (6)
                        
                        
                           ir-rispett tal-limitazzjonijiet tal-kwoti u/jew tal-qabdiet inċidentali,
                        
                     
                           (7)
                        
                        
                           Id-daqs tal-kompożizzjoni tal-qabdiet abbord li għalihom huwa applikat id-daqs minimu,
                        
                     
                           (8)
                        
                        
                           il-kwantitajiet fiżiċi tal-ispeċijiet kollha abbord u l-preżentazzjoni tagħhom,
                        
                     
                           (9)
                        
                        
                           l-irkaptu tas-sajd abbord,
                        
                     
                           (10)
                        
                        
                           il-preżenza ta’ osservatur fejn rilevanti.
                        
                     L-uffiċjali għandhom ifittxu u jirrappurtaw dwar attivitajiet ta’ sajd IUU, u dwar l-użu ta’ inġenji tal-ajru jew ħelikopters ta’ tiftix.
               1.3.2.   Kompiti ta’ spezzjoni waqt operazzjonijiet ta’ trasferiment
               
               L-uffiċjali għandhom jivverifikaw sistematikament:
               
                           (1)
                        
                        
                           il-konformità mar-rekwiżiti tan-notifika minn qabel ta’ trasferiment;
                        
                     
                           (2)
                        
                        
                           li l-Istat tal-bandiera jkun assenja u kkomunika lill-kaptan tal-bastiment tas-sajd, jew nassa jew razzett kif xieraq, numru ta’ awtorizzazzjoni għal kull operazzjoni ta’ trasferiment fi żmien 48 siegħa wara l-preżentazzjoni ta’ notifika minn qabel ta’ trasferiment;
                        
                     
                           (3)
                        
                        
                           il-konformità mar-rekwiżiti ta’ dikjarazzjoni ta’ trasferiment tal-ICCAT;
                        
                     
                           (4)
                        
                        
                           li d-dikjarazzjoni ta’ trasferiment ġiet iffirmata mill-osservatur reġjonali tal-ICCAT abbord u trażmessa lill-kaptan tal-bastiment tal-irmonk;
                        
                     
                           (5)
                        
                        
                           il-konformità mar-rekwiżiti ta’ reġistrazzjoni bil-vidjo;
                        
                     
                           (6)
                        
                        
                           kif saret l-istima tal-għadd u l-piż tat-tonn fil-waqt tal-qabda permezz ta’ studji pilota inkluż permezz tal-użu ta’ kameras sterjoskopiċi.
                        
                     1.3.3.   Kompiti ta’ spezzjoni waqt operazzjonijiet konġunti tas-sajd
               
               L-uffiċjali għandhom jivverifikaw sistematikament:
               
                           (1)
                        
                        
                           il-konformità mar-rekwiżiti għall-operazzjonijiet konġunti tas-sajd rigward l-informazzjoni li għandha tkun irrappurtata fil-ġurnal ta’ abbord tas-sajd;
                        
                     
                           (2)
                        
                        
                           li l-awtorizzazzjoni għal operazzjoni konġunta tas-sajd tkun twasslet lill-bastimenti tas-sajd mill-awtoritajiet tal-Istat Membru tal-bandiera bl-użu tal-mudell stabbilit fl-Anness V tar-Regolament (KE) Nru 302/2009;
                        
                     
                           (3)
                        
                        
                           il-preżenza ta’ osservatur matul l-operazzjoni konġunta tas-sajd.
                        
                     1.4.   Il-kompiti ta’ spezzjoni waqt il-ħatt l-art
               
               L-uffiċjali għandhom jivverifikaw sistematikament:
               
                           (1)
                        
                        
                           li l-bastimenti tas-sajd ikunu awtorizzati joperaw (il-markar, l-identità, il-liċenzja, l-awtorizzazzjoni tas-sajd u l-listi tal-ICCAT, jekk rilevanti);
                        
                     
                           (2)
                        
                        
                           li n-notifika minn qabel tal-wasla għall-ħatt l-art tkun intbagħtet mill-awtoritajiet kompetenti;
                        
                     
                           (3)
                        
                        
                           li l-awtorità kompetenti tkun bagħtet reġistrazzjoni tal-ħatt l-art lill-awtorità tal-Istat tal-bandiera tal-bastiment tas-sajd, fi żmien 48 siegħa wara li jkun intemm il-ħatt l-art;
                        
                     
                           (4)
                        
                        
                           li l-bastimenti tas-sajd ikunu mgħammra b’Sistema tal-Monitoraġġ tal-Bastiment (VMS) operattiva u li jkunu rispettati r-rekwiżiti dwar il-komunikazzjoni VMS;
                        
                     
                           (5)
                        
                        
                           il-konformità mar-rekwiżiti tad-dokumentazzjoni tal-bastiment;
                        
                     
                           (6)
                        
                        
                           il-kwantitajiet fiżiċi ta’ ħut maqbud, u l-preżentazzjoni tiegħu;
                        
                     
                           (7)
                        
                        
                           il-kompożizzjoni totali tal-qabdiet abbord sabiex ikunu vverifikati r-regoli dwar il-qbid inċidentali;
                        
                     
                           (8)
                        
                        
                           il-kompożizzjoni tad-daqs abbord sabiex ikunu vverifikati r-regoli dwar id-daqs minimu;
                        
                     
                           (9)
                        
                        
                           l-irkaptu tas-sajd abbord;
                        
                     
                           (10)
                        
                        
                           fil-każ ta’ ħatt l-art ta’ prodotti pproċessati, l-użu tal-fatturi ta’ konverżjoni tal-ICCAT biex jiġi kkalkolat il-piż sħiħ ekwivalenti tat-tonn ipproċessat;
                        
                     
                           (11)
                        
                        
                           li t-tonn li jinħatt l-art mid-dgħajjes tas-sajd tal-lixka, bastimenti li jistadu bil-konz, dgħajjes bil-qasba jew għat-trejjix fil-Lvant tal-Atlantiku u l-Mediterran jkun immarkat b’mod korrett minn denbu.
                        
                     1.5.   Il-kompiti ta’ spezzjoni waqt it-trażbord
               
               L-uffiċjali għandhom jivverifikaw sistematikament:
               
                           (1)
                        
                        
                           li l-bastimenti tas-sajd huma awtorizzati joperaw (il-markar, l-identità, il-liċenzja, l-awtorizzazzjoni tas-sajd u l-listi tal-ICCAT);
                        
                     
                           (2)
                        
                        
                           li n-notifika minn qabel tal-wasla fil-port tkun intbagħtet u kien fiha l-informazzjoni korretta dwar it-trażbord;
                        
                     
                           (3)
                        
                        
                           li l-bastimenti tas-sajd tat-trażbord li jixtiequ jittrażbordaw ikunu rċevew awtorizzazzjoni minn qabel mill-Istat tal-bandiera tagħhom;
                        
                     
                           (4)
                        
                        
                           li l-kwantitajiet notifikati minn qabel għat-trażbord huma vverifikati;
                        
                     
                           (5)
                        
                        
                           li ntbagħtet dikjarazzjoni tat-trażbord lill-Istati tal-bandiera sa mhux aktar tard minn 48 siegħa wara d-data tat-trażbord fil-port;
                        
                     
                           (6)
                        
                        
                           li d-dokumentazzjoni rilevanti tkun abbord u mimlija kif suppost, fosthom id-dikjarazzjoni tat-trażbord, id-dokumenti rilevanti tal-qbid tat-tonn tal-ICCAT u ċ-ċertifikat tar-riesportazzjoni;
                        
                     
                           (7)
                        
                        
                           fil-każ ta’ prodotti pproċessati, l-użu tal-fatturi ta’ konverżjoni tal-ICCAT biex jiġi kkalkolat il-piż sħiħ ekwivalenti tat-tonn ipproċessat.
                        
                     1.6.   Kompiti ta’ spezzjoni fuq stallazzjonijiet tal-irziezet
               
               L-uffiċjali għandhom jivverifikaw sistematikament:
               
                           (1)
                        
                        
                           li d-dokumentazzjoni rilevanti hija preżenti u mimlija u rrappurtata kif suppost (id-dokumenti tal-qbid tat-tonn u ċ-ċertifikat tar-riesportazzjoni, id-dikjarazzjoni ta’ trasferiment, id-dikjarazzjoni ta’ trażbord);
                        
                     
                           (2)
                        
                        
                           li l-operazzjoni ta’ tqegħid fil-gaġeġ ġiet awtorizzata mill-bastimenti tal-qbid u/jew tan-nassa u mill-awtoritajiet tal-Istat Membru tar-razzett;
                        
                     
                           (3)
                        
                        
                           li osservatur reġjonali tal-ICCAT kien preżenti matul it-tqegħid fil-gaġeġ u l-attivitajiet ta’ ħsad tat-tonn kollha, u vvalida d-dikjarazzjonijiet tat-tqegħid fil-gaġeġ;
                        
                     
                           (4)
                        
                        
                           li l-attivitajiet kollha tat-trasferimenti mill-gaġeġ għar-razzett ġew immonitorati minn vidjokamera fl-ilma;
                        
                     
                           (5)
                        
                        
                           li l-Istat Membru tar-razzett mhux se jaċċetta t-tqegħid fil-gaġeġ tat-tonn fejn il-kwantità bil-għadd u/jew piż hija aktar minn dik awtoritzzata biex titqiegħed fil-gaġġa mill-Istat Membru tal-bandiera;
                        
                     
                           (6)
                        
                        
                           li ttieħed kampjun minn kull operazzjoni ta’ tqegħid fil-gaġeġ inkluż meta l-ħut huwa ttrasferit minn kamra ta’ nassa għat-tonn għal gaġġa tat-tismin.
                        
                     Se jsiru għadd ta’ spezzjonijiet ‘fuq il-post’ minn spetturi bugħaddasa ta’ Stati Membri fil-gaġeġ tar-razzett biex jikkonfermaw il-kwantitajiet ta’ ħut fil-gaġeġ. Dan għandu jsir minn bugħaddasa li fi Stat Membru wieħed ikunu qed jagħmlu użu wkoll minn kamera sterjoskopika.
               1.7.   Kompiti ta’ spezzjoni marbuta mat-trasport u l-kummerċjalizzazzjoni
               
               L-uffiċjali għandhom jivverifikaw sistematikament:
               
                           (1)
                        
                        
                           fir-rigward tat-trasport, b’mod partikolari d-dokumenti ta’ akkumpanjament rilevanti u jivverifikawhom mal-kwantitajiet fiżiċi ttrasportati;
                        
                     
                           (2)
                        
                        
                           fir-rigward tal-kummerċjalizzazzjoni, li d-dokumentazzjoni rilevanti tkun preżenti u mimlija kif suppost, inklużi d-dokumenti rilevanti tal-qbid tat-tonn u ċ-ċertifikati tar-riesportazzjoni.
                        
                     2.   Rapport tal-ispezzjoni
               
               
                        
                           (1)
                        
                        
                           Għall-ispezzjonijiet imwettqa fil-qafas tal-Iskema għal Spezzjoni Internazzjonali Konġunta tal-ICCAT, l-uffiċjali għandhom jużaw il-mudell fl-Appendiċi 1 ta’ dan l-Anness.
                        
                     
                        
                           (2)
                        
                        
                           Għall-ispezzjonijiet l-oħra, l-uffiċjali għandhom jużaw il-mudell tar-rapporti nazzjonali tagħhom mimlija skont l-Artikolu 100 u l-Anness XXVII tar-Regolament ta’ Implimentazzjoni tal-Kummissjoni (UE) Nru 404/2011 tat-8 ta’ April 2011 li jistabbilixxi regoli dettaljati għall-implimentazzjoni tar-Regolament tal-Kunsill (KE) Nru 1224/2009 li jistabbilixxi sistema Komunitarja ta’ kontroll għall-iżgurar tal-konformità mar-regoli tal-Politika Komuni tas-Sajd (1).
                        
                     
            
               Appendiċi 1
               
                  RAPPORT TA’ SPEZZJONI TAL-ICCAT Nru …
               
               
                  
               Test ta 'immaġni
               
                  1. Spettur(i)
                  1.1. Isem …
                  1.2. Nazzjonalità …
                  1.3. Partijiet Kontraenti …
                  1.4. Numru tal-Karta tal-Identità ICCAT …
                  2. Xhud tal-ispettur
                  3. Isem …
                  4. Nazzjonalità …
                  5. Partijiet Kontraenti …
                  6. Numru tal-Karta tal-Identità ICCAT …
                  7. Bastiment li jinsab fuqu l-Ispettur
                  7.1. Isem u Reġistrazzjoni …
                  7.2. Bandiera …
                  8. Bastiment spezzjonat
                  8.1. Isem u Reġistrazzjoni …
                  8.2. Bandiera …
                  8.3. Kaptan (Isem u Indirizz) …
                  8.4. Sid il-bastiment (Isem u Indirizz) …
                  8.5. Numru tar-Reġistrazzjoni ICCAT …
                  8.6. Tip ta’ bastiment …
                  9. Pożizzjoni
                  9.1. Kif determinat mill-ispettur: …
                  Lat …
                  Lonġ …
                  9.2. Kif determinat mill-kaptan tal-bastiment tas-sajd: …
                  Lat …
                  Lonġ …
                  9.3. Ħin (GMT) meta l-pożizzjoni ġiet irreġistrata: …
                  10. Data (jj/xx/ssss) …
                  11. Ħin
                  11.1. Tal-wasla abbord …
                  11.2. Tat-tluq mill-bastiment …
                  12. Irkaptu tas-sajd abbord
                  Purse seine
                  Lenez għat-trejjix
                  Bil-konz
                  Qasab u xlief (Dgħajjes tas-sajd bil-lixka)
                  Oħrajn (speċifika) …
                  Għadd ta’ gaġeġ …
                  Gaġeġ tal-irmunkar
                  Iva
                  Le
                  13. Dikjarazzjoni tar-ritratti meħuda b’deskrizzjoni tas-suġġetti:
                  14. Lista ta’ dokumenti spezzjonati u kummenti:
                  14.1. Ġurnal ta’ abbord:
                  Iva
                  Le
                  Ksur
                  Iva
                  Le
                  14.2. Dikjarazzjoni tal-qbid tat-tonn
                  Iva
                  Le
                  Ksur
                  Iva
                  Le
                  14.3. Trasferiment/trażbord Dikjarazzjoni
                  Iva
                  Le
                  Ksur
                  Iva
                  Le
                  14.4. Oħrajn (speċifika) …
                  15. Riżultati tal-ispezzjoni tal-ħut abbord:
                  15.1. Speċijiet osservati abbord
                  Speċi
                  Qabda totali (kg)
                  Sors tal-informazzjoni
                  Tip ta’ prodott
                  Kampjun spezzjonat
                  % taħt id-daqs minimu
               
               
                  
               Test ta 'immaġni
               
                  15.2. Speċijiet iddikjarati fil-gaġġa/gaġeġ
                  Dokument ta’ trasferiment Nru …
                  Data tal-ewwel trasferiment …
                  Razzett ta’ Destinazzjoni …
                  Isem tal-bastiment tal-qbid …
                  Nru tal-ICCAT …
                  Nru tal-gaġġa …
                  Speċi …
                  Għadd ta’ ħut individwali …
                  Piż (kg) …
                  16. Ksur tal-miżuri ta’ konservazzjoni u ġestjoni tal-ICCAT osservat (deskrizzjoni tal-ksur b’invokazzjoni tar-referenza legali, u jekk tinstab/jinstabu infrazzjoni(jiet) serja/i, jekk jogħġbok imla l-paġna mehmuża)
                  17. Kummenti tal-ispettur (jekk meħtieġ uża folja addizzjonali li tispeċifika: ‘dokument mehmuż mar-rapport tal-ICCAT numru xxx’):
                  18. Firma tal-ispettur …
                  Firma tax-xhud …
                  19. Isem l-osservatur, kummenti u firma
                  20. Isem il-kaptan, kummenti u firma
               
               
                  INFRAZZJONI SERJA OSSERVATA
               
               
                  
               Test ta 'immaġni
               
                  Isem il-bastiment: …
                  Bandiera tal-bastiment: …
                  Numru tal-ICCAT: …
                  sajd mingħajr liċenzja, permess jew awtorizzazzjoni maħruġ mill-PKK tal-bandiera,
                  in-nuqqas ta’ żamma ta’ reġistri suffiċjenti ta’ dejta dwar il-qbid u relatata mal-qbid skont ir-rekwiżiti ta’ rappurtar tal-Kummissjoni jew rappurtar ħażin sinifikanti ta’ dejta bħal din dwar il-qbid u/jew relatata mal-qbid;
                  sajd f’żona magħluqa;
                  sajd waqt staġun magħluq;
                  it-teħid jew iż-żamma intenzjonali ta’ speċijiet bi ksur ta’ kwalunkwe miżura applikabbli ta’ konservazzjoni u ġestjoni adottata mill-ICCAT;
                  ksur sinifikanti tal-limiti tal-qbid jew kwoti fis-seħħ skont ire-regoli tal-ICCAT;
                  l-użu ta’ rkaptu pprojbit tas-sajd;
                  il-falsifikazzjoni jew il-ħabi intenzjonali tal-marki, l-identità jew ir-reġistrazzjoni ta’ bastiment tas-sajd;
                  il-ħabi, it-tbagħbis jew it-twarrib ta’ provi li jkollhon x’jaqsmy ma’ investigazzjoni ta’ ksur;
                  ksur multiplu li meħud flimkien jikkostitwixxi nuqqas serju ta’ osservanza tal-miżuri skont l-ICCAT;
                  kull ksur ieħor li jista’ jiġi stabbilit mill-ICCAT, ladarba dan jiġi nkluż u ċċirkolat f’verżjoni rriveduta ta’ dawn il-proċeduri;
                  attakk, reżistenza, intimidazzjoni, fastidju sesswali, interferenza ma’, jew tfixil jew dewmien żejjed kontra spettur jew osservatur awtorizzat;
                  tbagħbis jew diżattivazzjoni intenzjonali tas-sistema tal-monitoraġġ tal-bastiment;
                  sajd bl-assistenza ta’ ajruplani ta’ lokalizzazzjoni;
                  indħil fis-sistema tal-monitoraġġ bis-satellita u/jew operazzjonijiet mingħajr is-sistema VMS;
                  attività tat-trasferiment mingħajr dikjarazzjoni tat-trasferiment;
                  trażbord fuq il-baħar;
                  Firma tal-ispettur …
                  Firma tax-xhud …
                  Data …
               
            ”
         
            (1)  ĠU L 112, 30.4.2011, p. 1.